PROTOCOL DE COLABORARE

Nr. /

PĂRȚILE CONTRACTANTE:

**1. UAT MUNICIPIUL CONSTANȚA,** persoană juridică de drept public, cu sediul Constanța, bd-ul Tomis nr.51, județul Constanța, cod unic de înregistrare fiscală nr.4785631, legal reprezentată prin primar Vergil Chițac, în calitate de *Beneficiar,* ambele părți denumite în continuare **„Părți"** și/sau **„Părțile"**

**și**

**2.** , în calitate de *Partener,*

PREAMBUL

Având în vedere prevederile

* Legii nr.24/2007 privind reglementarea și administrarea spațiilor verzi din intravilanul localităților, cu modificările și completările ulterioare;
* OUG nr. 195/2005 privind protecția mediului, cu modificările și completările ulterioare;
* OG nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
* OG nr. 21/2002 privind gospodărirea localităților urbane și rurale, cu modificările și completările ulterioare;
* Ghidului privind activitatea de întreținere spații verzi, în vederea punerii în aplicare a proiectului municipalității constănțene „ Adoptă un spațiu verde!", aprobat prin Dispoziția ---------------------------

Părțile de comun acord, au convenit încheierea prezentului Protocol de
colaborare , în următoarele condiții:

CAP. I. OBIECTUL PROTOCOLULUI DE COLABORARE

**Art.1.1.** Prin Protocolul de Colaborare se urmărește dezvoltarea unui proiect care vizează responsabilizarea cetățenilor față de mediul înconjurător, față de conservarea și înfrumusețarea zonelor verzi publice, dreptul fiecăruia de a contribui la amenajarea spațiilor verzi, la crearea aliniamentelor de arbori și arbuști precum și promovarea și întărirea parteneriatelor ca factor primordial în dezvoltarea societății, denumit „Adoptă un Spațiu Verde!”.

**Art.1.2**. Principalele obiective urmărite prin prezentul Protocol de Colaborare sunt:

1. protecția sănătății publice;
2. implicarea cetățenilor în viața comunității;
3. îmbunătățirea calitatii vieții cetățenilor;
4. conservarea si protecția mediului inconjurator; ;
5. educarea tinerei generații în spiritul civic;
6. transparenta, consultarea si antrenarea în decizii a cetățenilor;
7. nediscriminarea si egalitatea tuturor cetățenilor.

**Art.1.3.** În baza acordului de voință al ambelor părți, U.A.T. MUNICIPIUL CONSTANȚA, în calitate de proprietar al terenului cu destinația de spațiu verde, aflat în domeniul public al Municipiului Constanța, situat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în suprafață totală de\_\_\_\_\_\_\_\_mp, permite PARTENERULUI desfășurarea pe terenul individualizat a activităților de întreținere în conformitate cu obligațiile prevăzute în Ghidului privind activitatea de întreținere spații verzi, în vederea punerii în aplicare a proiectului municipalității constănțene „ Adoptă un spațiu verde!" - anexa 1 asumată prin prezentul Protocol.

**Art.1.4.** În condițiile respectării dreptului de proprietate, terenul este gospodărit într-un sistem unitar, vizând conservarea vegetației, înfrumusețarea acesteia și reducerea deficitului de spații verzi amenajate.

**Art.1.5.** Terenul care face obiectul prezentului Protocol se identifică conform planului de situație - anexa 2.

**Art.1.6.** PARTENERUL va presta fără contraprestație servicii de amenajare și întreținere a zonelor verzi, pe terenul situat în Constanța, str. \_\_\_\_\_\_\_\_\_\_ , în suprafața de \_\_\_\_\_\_\_\_\_\_\_\_\_\_ , pe cheltuiala sa proprie și exclusivă.

CAP. II. DURATA

**Art.2.1.** Prezentul Protocol de colaborare intră în vigoare de la data semnării acestuia de către ambele părți și înregistrării sale la sediul UAT Municipiul Constanța și se încheie pentru o durata 3 ani.

**Art.2.2.** Durata prezentului Protocol poate fi prelungită/reînnoită prin act adițional.

CAP. III. VALOAREA

**3.1.** Valoarea totală a protocolului nu va depăși suma de 500 000Lei.

**3.2**. Partenerul va prezenta la sfarșitul fiecărui an devizul privind cheltuielile efectuate cu amenajarea și întreținere .

CAP.III. OBLIGAȚIILE PĂRȚILOR

**Art.3.1. Drepturile și obligațiile UAT municipiul Constanța:**

1. UAT Constanța își asumă responsabilitatea managementului proiectului, în calitate de Beneficiar, cu următoarele activități generale:
	* 1. Vizează programul anual de întreținere a zonelor verzi;
		2. Monitorizează activitatea de amenajare și întreținere;

**b)** Are drept de informare nelimitată asupra operațiunilor exercitate în legătură cu terenul ce formează obiectului Protocolului privind amenajarea și/sau întreținerea spatiilor verzi publice, având acces la toate documentele privind modul de gestionare al spațiilor verzi.

**c)** Poate să inspecteze bunurile care fac obiectul prezentului Protocol prin intermediul Comisiei de monitorizare și coordonare în vederea implementării și dezvoltării Proiectului „Adoptă un spațiu verde!” care are obligația să verifice stadiul de realizare a lucrărilor specifice, precum și modul în care este satisfăcut interesul public.

**d)** Are dreptul să modifice/sa denunțe în mod unilateral prezentul Protocol privind amenajarea și/sau întreținerea spatiilor verzi publice, din motive excepționale legate de interesul național sau local.

**e)** Are obligația de a amplasa pe suprafața spațiului verde menționat la art. 1.3 din Protocol, a unui panou informativ din care să rezulte exclusiv identitatea PARTENERULUI ce întreține spațiul, în condițiile specificate în GHIDUL privind activitatea de întreținere spații verzi, în vederea punerii în aplicare a proiectului municipalității constănțene „Adoptă un spațiu verde!"

**Art.4.2.Obligațiile PARTENERULUI ASOCIAT**

1. Partenerul trebuie să permită verificarea terenului și intervențiile de orice natură de către Comisia constituită la nivelulU.A.T. MUNICIPIUL CONSTANȚA.
2. Partenerul are obligația de a folosi spațiul conform destinației, fiind total interzisă schimbarea destinației spațiului verde.
3. Partenerul trebuie să gospodărească suprafața de teren în regim de continuitate și de permanenta, evitând distrugerea, degradarea și deteriorarea acestuia;
4. Partenerul va aduce la cunoștința proprietarului orice fapte și acte care pun în pericol integritatea suprafeței ce face obiectul prezentului Protocol, de asemenea orice acte sau fapte de natură să împiedice întreținerea normală a acesteia;
5. Partenerul are obligația de a restitui spațiul verde public menționat la art. 1.3 din prezentul Protocol, inclusiv amenajările realizate la expirarea duratei de valabilitate a Protocolului, liber de orice sarcină, în condițiile în care a fost preluat, în caz contrar urmând să suporte contravaloarea daunelor produse;
6. Partenerul are obligația să respecte prevederile Ghidului privind activitatea de întreținere spații verzi, în vederea punerii în aplicare a proiectului municipalității constănțene „ Adoptă un spațiu verde!".
7. Partenerul are permisiunea de a realiza și instala un sistem de irigații adaptat zonei verzi pentru care a primit acces, pe cheltuiala sa, cu obligația de predare a acestuia, la încetarea protocolului de colaborare, către U.A.T. MUNICIPIUL CONSTANȚA, pe bază de proces-verbal de predare-primire. Anterior realizării și instalării un sistem de irigații adaptat zonei verzi va identifica împreună cu proprietarul sursa de apă și va obține acordurile și avizele necesare realizării sistemului de irigații.
8. Partenerul va avea obligația elaborării unui plan de amenajare - aprobat în prealabil de comisie, numai în situația în care amplasamentul ce face obiectul prezentului protocol este neamenajat.
9. Lucrările de amenajare se execută cu material forestier și floricol, adaptat climei, provenit din pepiniere și alte plantații de arbuști decorativi care, prin proprietățile lor biologice și morfologice, au o valoare estetică și ecologică și nu afectează sănătatea populației și biosistemele existente deja în zonă.
10. Să asigure măsurile privind siguranța persoanelor care pot fi afectate de ruperile și desprinderile arborilor și elementelor acestora, ca urmare a gradului de îmbătrânire avansat sau a stării fitosanitare precare.
11. Sunt obligați să asigure drenarea apelor în exces de pe suprafața spațiilor verzi, în rețeaua de preluare a apelor pluviale.
12. În cazul arborilor ornamentali (tei, salcâm, castan, arțar, mesteacăn, stejar) plantați pe spațiile verzi din domeniul public, precum și al celor plantați în aliniamente în lungul bulevardelor și străzilor, pe terenurile din zonele urbane și rurale, este interzisă intervenția cu tăieri în coroana acestora, cu excepția lucrărilor de eliminare a ramurilor uscate sau a celor care afectează siguranța traficului pietonal și rutier, a imobilelor aflate în apropiere, precum și a celor de pe traseul rețelelor aeriene.

CAP.V. NOTIFICĂRI

**Art.5.1.** Fiecare parte se obligă să informeze în scris cealaltă parte asupra oricăror probleme apărute în desfășurarea Proiectului în termen de 24 de ore de la data la care partea care notifică a luat cunoștință de aceste probleme. Toate notificările se vor face la sediul părților. Partea astfel notificată este obligată să răspundă în scris sau să dea curs rezolvării problemei sesizate în termen de 24 de ore. Notificările verbale sau telefonice nu se iau în considerare, cu excepția situațiilor de urgență.

CAP.VI. MODIFICAREA PROTOCOLULUI

**Art.6.1.** Părțile pot conveni la modificarea și/sau completarea clauzelor Protocolului pe durata îndeplinirii acestuia, prin act adițional, în condițiile legii, semnat de către toate părțile, care va face parte integrantă din Protocol. Partea care are inițiativa modificării/amendărîi prezentului protocol va transmite celeilalte părți spre analiză, în scris propunerile sale.

CAP. VII. ÎNCETAREA PROTOCOLULUI si RĂSPUNDEREA PĂRȚILOR

**Art.7.1.** Părțile răspund, în condițiile legii, de îndeplinirea obligațiilor prevăzute în prezentul protocol.

**Art.7.2.** În cazul în care una dintre părți nu-și îndeplinește oricare dintre obligațiile asumate/le îndeplinește în mod necorespunzător și acest fapt ar conduce la imposibilitatea realizării obiectului prezentului protocol, aceasta reprezintă un prejudiciu pentru cealaltă Parte.

**Art.7.3.** Partea care nu și-a îndeplinit oblîgațiile/le-a îndeplinit în mod necorespunzător se angajează ca va repara integral prejudiciul suferit de cealaltă parte.

**Art.7.4.** În cadrul derulării Proiectului, niciuna dintre părți nu are dreptul să inițieze activități sau acțiuni, care implică și responsabilități pentru cealaltă parte, fără acordul scris al acesteia.

**Art.7.5.** Prezentul Protocol de colaborare încetează în următoarele situații:

* Ia expirarea termenului pentru care a fost încheiat, dacă acesta nu a fost prelungit;
* prin acordul părților;
* apariția unei situații neimputabile părților care fac imposibilă îndeplinirea protocolului;
* denunțarea unilaterala din partea **U.A.T. MUNICIPIUL CONSTANȚA**
* prin rezilierea pentru neexecutare, în cazurile prevăzute la cap.IV.;

**Art.7.6.** Partea care invocă o cauză de încetare a prevederilor prezentului protocol o va notifica celeilalte părți, cu cel puțin 24 de ore înainte de data la care încetarea urmează să-și producă efectele.

**Art.7.7.** Partenerul răspunde pentru orice prejudiciu produs **U.A.T. MUNICIPIUL CONSTANȚA** prin: încălcarea actelor normative și/sau a reglementărilor speciale în vigoare, culpă în executarea Protocolului și neexecutarea sau executarea defectuoasă a obligațiilor asumate prin prezentul Protocol.

CAP.VIII. FORȚA MAJORĂ ȘI CAZUL FORTUIT

**Art.8.1.** Prin forță majoră se înțelege orice eveniment imprevizibil și de neînlăturat, intervenit după încheierea prezentului protocol și care împiedică executarea în tot sau în parte a acestuia. Forța majoră exonerează de răspundere partea care o invocă,

**Art.8.2.** Partea care invocă forța majoră este obligată să notifice celeilalte părți producerea evenimentului în termen de 24 de ore și să ia de îndată toate măsurile posibile pentru a limita consecințele.

**Art.8.3.** Cazul fortuit înlătură răspunderea civilă în căzui în care acțiunea sau inacțiunea care a produs rezultatul periculos a intrat în concurs cu o forță străină de cunoștință și voința părții, intervenția acestei forțe imprevizibile dând naștere unui rezultat pe care partea nu l-a conceput și nu l-a urmărit.

CAP.IX. SOLUȚIONAREA LITIGIILOR

**Art.9.1.** Orice neînțelegere intervenită între părți cu privire la interpretarea sau executarea protocluluî va fi soluționată de părți pe cale amiabilă.

**Art.9.2.** în cazul în care nu se ajunge la un rezultat, părțile vor sesiza instanța competentă.

CAP. X. CLAUZE FINALE

**Art.10.1.** Părțile vor duce în mod corespunzător la îndeplinire prevederile prezentului Protocol.

**Art.10.2.** Părțile vor urmări și asigura aplicarea unitară a dispozițiilor legale ce fac obiectul prezentului Protocol.

**Art.10.3.** Prezentul Protocol este supus legislației române în vigoare.

**Art. 10.4.** Părțile prezentului Protocol se obligă să respecte prevederile Regulamentului nr.679/27.04.2016 al Parlamentului European și al Consiliului Uniunii Europene, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

**Art.10.5.** Pentru realizarea prevederilor prezentului Protocol, părțile desemnează următoarele persoane de contact:

* Partener:
* UAT Municipiul Constanța:

**Art.10.6.** Fiecare parte din prezentul Protocol, în îndeplinirea atribuțiilor proprii, va respecta legislația în vigoare privind declararea stării de alertă și măsurile care se aplică pe durata acesteia pentru prevenirea și combaterea efectelor pandemîei de COVID-19, precum si orice prevedere legală ce va fi adoptată în contextul acestei pandemii.

Prezentul Protocol de colaborare a fost încheiat în 2 (două) exemplare originale, câte un exemplar pentru fiecare parte semnatară.

UAT MUNICIPIUL CONSTANȚA PARTENER

**Director General DGGSP**

HoriaCONSTANTINESCU

**Director executiv DGGSP**

Raluca GEORGESCU

**Șef Birou Legislație, Avize de Legalitate și Legile Proprietății**

Liliana ADAM